
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3560 

30 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Πειθαρχικών Συμβουλίων του Υπουργείου 

Πολιτισμού και Αθλητισμού. 1 

Τροποποίηση - συμπλήρωση της αριθμ. πρωτ. 280947/ 
1982/07.03.2008 (ΦΕΚ 393/Β'/2008) κοινής υπουργι¬ 
κής απόφασης με θέμα «Πρόγραμμα οικονομικών 
ενισχύσεων (Εξισωτική Αποζημίωση) σε εκτέλεση 
των Μέτρων 211 και 212 του Άξονα 2 του Προγράμ¬ 
ματος Αγροτικής Ανάπτυξης (ΠΑΑ) 2007-2013» 2 


ΑΠΟΦΑΣΕΙ Σ 

Αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α5/336394/9047/8171/6124 (1) 
Σύσταση Πειθαρχικών Συμβουλίων του Υπουργείου 
Πολιτισμού και Αθλητισμού. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Τις διατάξεις: 

1. Του άρθρου 146Β και των παρ. 7,11,12,13,14 και 15 του 
άρθρου 146Α του Ν. 3528/2007 «Κώδικας Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλήλων 
ΝΠΔΔ», όπως αυτά προστέθηκαν με το άρθρο δεύτερο 
του Ν. 4057/2012 «Πειθαρχικό Δίκαιο Δημοσίων Πολιτικών 
Διοικητικών Υπαλλήλων και Υπαλλήλων Νομικών Προσώ¬ 
πων Δημοσίου Δικαίου» (ΦΕΚ 54 Α714.03.2012). 

2. Του άρθρου τέταρτου και του άρθρου έβδομου του 
Ν. 4057/2012 «Πειθαρχικό Δίκαιο Δημοσίων Πολιτικών Δι¬ 
οικητικών Υπαλλήλων και Υπαλλήλων Νομικών Προσώπων 
Δημοσίου Δικαίου» (ΦΕΚ 54 Α714.03.2012). 

3. Του άρθρου 13 του Ν. 2690/1999 «Κύρωση Κώδικα 
Διοικητικής Διαδικασίας και άλλες διατάξεις» (ΦΕΚ 45 Α7 
09.03.1999). 

4. Του Π.Δ. 104/2014 «Οργανισμός Υπουργείου Πολιτισμού 
και Αθλητισμού» ( ΦΕΚ 171 Α728.08.2014), όπως ισχύει. 

5. Του Π.Δ/τος 118/2013 (ΦΕΚ 152/Α725-6-2013) «Τρο¬ 
ποποίηση του Π.Δ. 85/2012 (Α' 141) - Ίδρυση Υπουργείου 
Υποδομών, Μεταφορών και Δικτύων και Υπουργείου Πολι¬ 
τισμού και Αθλητισμού και μετονομασία των Υπουργείων 
Ανάπτυξης, Ανταγωνιστικότητας, Υποδομών, Μεταφορών 
και Δικτύων και Παιδείας και Θρησκευμάτων, Πολιτισμού 
και Αθλητισμού σε Υπουργείο Ανάπτυξης και Ανταγωνι¬ 


στικότητας και σε Υπουργείο Παιδείας και Θρησκευμάτων 
αντιστοίχως.». 

6. Του Π.Δ/τος 89/2014 (ΦΕΚ 134/Α710-6-2014) «Διορισμός 
Υπουργών, Αναπληρωτών Υπουργών και Υφυπουργών». 

7. Του Ν.Δ. 650/1970 (ΦΕΚ 175/Α727-8-1970) περί Γυμνα¬ 
στηρίων όπως ισχύει. 

8. Του Π.Δ. 364/1990 (ΦΕΚ 144/Α72-11-1990) περί ίδρυσης 
Εθνικού Σκοπευτηρίου Βύρωνα. 

9. Του άρθρου 59 «Συγχώνευση νομικών προσώπων σε 
νέο φορέα με την επωνυμία Εθνικά Αθλητικά Κέντρα Θεσ¬ 
σαλονίκης» του Ν. 4002/2011 (ΦΕΚ 180/Α722-8-2011). 

10. Του Π.Δ. 208/1984 περί ιδρύσεως Εθνικού Αθλητικού 
Κέντρου Λάρισας και κατάργησης του Εθνικού Σταδί¬ 
ου Λαρίσης και κατάργησης του Εθνικού Σταδίου Λα- 
ρίσης και Εθνικού Κολυμβητηρίου Λαρίσης (ΦΕΚ 72/Α7 
21-5-1984). 

11. Του Π.Δ. 819/1981 περί ιδρύσεως Εθνικού Γυμναστη¬ 
ρίου Κομοτηνής (ΦΕΚ 211/Α711-8-1981). 

12. Του Π.Δ. 19/1991 περί ίδρυσης Εθνικού Χιονοδρομικού 
Κέντρου Βασιλίτσας (ΦΕΚ 7/Α724-1-1991). 

13. Του Π.Δ. 57/1972 περί ιδρύσεως Εθνικού Χιονοδρομι¬ 
κού Κέντρου Σελίου ( ΦΕΚ 19/Α74-2-1972). 

14. Του Π.Δ. 173/1979 περί ιδρύσεως Εθνικού Γυμναστη¬ 
ρίου Κέρκυρας (ΦΕΚ 46/Α710-3-1979), όπως ισχύει. 

15. Του Π.Δ. 54/2000 περί ίδρυσης Εθνικού Αθλητικού 
Κέντρου Χανίων (ΦΕΚ 43/Α71-3-2000), όπως ισχύει. 

16. Του Π.Δ. 49/2000 περί ίδρυσης Εθνικού Αθλητικού 
Κέντρου Ηρακλείου (ΦΕΚ 43/Α'/Ι-3-2000), όπως ισχύει. 

17. Του Π.Δ. 52/2000 περί ίδρυσης Πανηπειρωτικού Εθνι¬ 
κού Κέντρου Ιωαννίνων (ΦΕΚ 43/Α71-3-2000). 

18. Του Π.Δ. 53/2000 περί ίδρυσης Πανπελοποννησιακού 
Εθνικού Κέντρου Πατρών (ΦΕΚ 43/Α71-3-2000). 

19. Του Β.Δ. 207/1971 περί ιδρύσεως Εθνικού Αθλητικού 
Κέντρου Νεότητος Σίφνου (ΦΕΚ 61/Α726-3-1971). 

20. Του Ν. 3148/1955 (ΦΕΚ 55/Α') «περί τροποποιήσεως 
και συμπληρώσεως της περί Επιτροπής Ολυμπιακών Αγώ¬ 
νων νομοθεσίας», όπως τροποποιήθηκε και ισχύει. 

21. Του ΑΝ 858/1937 (ΦΕΚ 367/Α721-9-1937) περί Φι¬ 
λίππου Ενώσεως, όπως τροποποιήθηκε με τον ΑΝ 399/ 
1968 (ΦΕΚ 102/Α'/10-5-1968), αντικαταστάθηκε με το 
Ν. 191/1975 (ΦΕΚ 225/Α715-10-1975), προστέθηκε με το άρ¬ 
θρο 8 του Ν. 665/1977) ΦΕΚ 225/Α718-8-1977) και αντικα- 
ταστάθηκε με το άρ. 10 του Ν. 3708/2008 (ΦΕΚ 210/Α7 
18-10-2008). 

22. Του Ν. 736/1977 «Περί Οργανισμού Ταμείου Αρχαιο¬ 
λογικών Πόρων και Απαλλοτριώσεων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23. Του ΝΔ. 2010/1942 Περί Ιδρύσεως, Οργανώσεως και 
Λειτουργίας της «Συμφωνικής Ορχήστρας Μουσικής» 
κλπ όπως μετονομάστηκε σε Κρατική Ορχήστρα Αθηνών 
(Κ.Ο.Α.) με το άρθρο 1. ΝΔ. 176/1943. 

24. Του Ν.Δ. 4590/1966 «Περί Οργανώσεως και λειτουρ¬ 
γίας της Συμφωνικής Ορχήστρας Βορείου Ελλάδος». 

25. Του Ν. 2273/1994 «Εθνικό Θέατρο, ΚΘΒΕ, Λυρική Ορ- 
χήστρες.-Νομαρχιακά θέματα», σύμφωνα με τον οποίο 
συνιστάται αυτοτελής δημόσια υπηρεσία με την ονομα¬ 
σία: «Ορχήστρα Λυρικής Σκηνής», υπό την εποπτεία του 
Υπουργού Πολιτισμού. 

26. Του Ν. 3136/1955 «Περί Ιδρύσεως Προπαρασκευα¬ 
στικού και Επαγγελματικού Σχολείου Καλών Τεχνών Πα- 
νόρμου Τήνου». 

27. Του Ν. 1218/1981 «Περί Επιμελητηρίου Εικαστικών Τε¬ 
χνών Ελλάδος» (ΦΕΚ 289/Α72-10-1981). 

28. Του άρθρου 16 του Ν. 1079/1980 «Περί οργανισμού 
και λειτουργίας Εθνικής Πινακοθήκης και Μουσείου Αλέ¬ 
ξανδρου Σούτσου». 

29. Του ΝΔ 1445/1942 «Περί οργανώσεως και λειτουργίας 
του Ωδείου Θεσσαλονίκης». 

30. Του Ν. 3057/2002, «Αθλητισμός, αναπαραγωγή έργων, 
Κινημ/φος, απαλλοτρ. Για Ολυμπιακά έργα, κ.λπ.» με την 
οποία το Κρατικό Ωδείο Θεσσαλονίκης υπάγεται στην 
εποπτεία του Υπουργείου Πολιτισμού. 

31. Του Ν. 342/1976 «Περί του Οργανισμού της Κρατικής 
Σχολής Ορχηστρικής Τέχνης». 

32. Του ΝΔ 406/1970 «Ιδρυση Λαογραφικού- Εθνολογικού 
Μουσείου Μακεδονίας». 

33. Του ΠΔ. 346/1993 «Μετονομασία Λαογραφικού-Εθνο- 
λογικού Μουσείου Μακεδονίας σε Λαογραφικό και Εθνο¬ 
λογικό Μουσείου Μακεδονίας- Θράκης κ.λπ.». 

34. Του άρθρου 19 παρ. 25 του Ν. 2947/2001, με το οποίο 
το ΛΕΜΜΘ υπάγεται στην εποπτεία του Υπουργού Πο¬ 
λιτισμού. 

35. Του Ν. 3711/2008 (ΦΕΚ 224/Α75-11-2008) «Ίδρυση 
νομικού προσώπου δημοσίου δικαίου με την επωνυμία 
«Μουσείου Ακρόπολης» και άλλες διατάξεις». 

36. Του Ν. 3600/2007 (ΦΕΚ 177/Α71-8-2007) «Ίδρυση νομι¬ 
κού προσώπου δημοσίου δικαίου με την επωνυμία «ΜΟΥ¬ 
ΣΕΙΟ ΠΑΥΛΟΥ ΚΑΙ ΑΛΕΞΑΝΔΡΑΣ ΚΑΝΕΛΛΟΠΟΥΛΟΥ». 

37. Του Ν. 1164/1981 (ΦΕΚ 156/Α719-6-1981) «Περί συστάσε- 
ως εν Μυτιλήνη νομικού προσώπου δημοσίου δικαίου υπό 
την επωνυμία «Μουσείο - Βιβλιοθήκη Ευστρατίου Θρασ. 
Ελευθεριάδη - Τεριάντ» και περί του Οργανισμού αυτού». 

38. Του άρθρου 18 του Ν. 3878/2010 (ΦΕΚ 161/Α7 
20-9-2010) «Θέματα Υπ. Πολιτισμού κ.λπ.», σύμφωνα με 
το οποίο μεταβιβάζεται στο Υπουργείο Πολιτισμού και 
Τουρισμού η αρμοδιότητα της εποπτείας του νπδδ, με 
την επωνυμία «Μουσείο- Βιβλιοθήκη Ευστρατίου Θρασ. 
Ελευθεριάδη - Τεριάντ». 

39. Την αριθμ. ΔΙΔΑΔ/Φ.58/341/οικ10874/3-5-2012 διευ¬ 
κρινιστική εγκύκλιο του Υπουργείου Εσωτερικών, Απο¬ 
κέντρωσης και Ηλεκτρονικής Διακυβέρνησης, με θέμα: 
«Πειθαρχικό δίκαιο δημοσίων πολιτικών υπαλλήλων.». 

40. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού, η οποία δεν δύναται να προσδιορισθεί κατά 
την έκδοση της παρούσας απόφασης, δεδομένου ότι, η 
αποζημίωση των τακτικών μελών και των αναπληρωτών 
αυτών καθορίζεται σύμφωνα με τις διατάξεις της παρ. 4 
του άρθρου 146Β του μέρους Ε' του Υπαλληλικού Κώδικα 
(Ν. 3528/2007, ΦΕΚ 26/Α') όπως αντικαταστάθηκε με το άρ¬ 
θρο Δεύτερο του Ν. 4057/2012 (ΦΕΚ 54 Α'), αποφασίζουμε: 


1. Συστήνουμε στην Κεντρική Υπηρεσία του Υπουργείου 
Πολιτισμού και Αθλητισμού τα παρακάτω Πειθαρχικά Συμ¬ 
βούλια με έδρα την Αθήνα, (Μπουμπουλίνας 20) ως εξής: 

Α. Πειθαρχικό Συμβούλιο Υπουργείου Πολιτισμού και 
Αθλητισμού τομέα Πολιτισμού, αρμόδιο για τις πειθαρ¬ 
χικές υποθέσεις: 

ι) όλων των πολιτικών υπαλλήλων, με σχέση εργασίας 
δημοσίου δικαίου, που υπάγονται στον Υπαλληλικό Κώ¬ 
δικα (άρθρο 2 του Ν. 3528/2007), όλων των κλάδων κα¬ 
θώς και των υπαλλήλων όλων των ειδικοτήτων, με σχέση 
εργασίας ιδιωτικού δικαίου, του Υπουργείου Πολιτισμού 
και Αθλητισμού, 

ιι) όλων των πολιτικών υπαλλήλων, με σχέση εργασίας 
δημοσίου δικαίου, που υπάγονται στον Υπαλληλικό Κώδικα 
(άρθρο 2 του Ν. 3528/2007), όλων των κλάδων καθώς και 
των υπαλλήλων όλων των ειδικοτήτων, με σχέση εργασίας 
ιδιωτικού δικαίου, που υπηρετούν στις κάτωθι Δημόσιες 
Υπηρεσίες και ΝΠΔΔ που εποπτεύονται από τα αρμόδια 
όργανα του Υπουργείου Πολιτισμού και Αθλητισμού: 

Α) Κρατική Ορχήστρα Αθηνών (ΔΎ.) 

Β) Κρατική Ορχήστρα Θεσσαλονίκης (Δ.Υ.) 

Γ) Προπαρασκευαστικό και Επαγγελματικό Σχολείο Κα¬ 
λών Τεχνών Πανόρμου Τήνου (Δ.Υ.) 

Δ) Ορχήστρα Λυρικής Σκηνής (Δ.Υ.) 

Ε) Εθνική Πινακοθήκη και Μουσείο Αλεξάνδρου Σούτσου 
(ΝΠΔΔ) 

ΣΤ) Επιμελητήριο Εικαστικών Τεχνών Ελλάδος (ΝΠΔΔ) 
Ζ) Κρατικό Ωδείο Θεσσαλονίκης (ΝΠΔΔ) 

Η) Κρατική Σχολή Ορχηστρικής Τέχνης (ΝΠΔΔ) 

Θ) Λαογραφικό και Εθνολογικό Μουσείο Μακεδονίας - 
Θράκης (ΝΠΔΔ) 

I) Μουσείο Ακρόπολης (ΝΠΔΔ) 

ΙΑ) Μουσείο Παύλου και Αλεξάνδρας Κανελλοπούλου 
(ΝΠΔΔ) 

ΙΒ) Μουσείο- Βιβλιοθήκη Ευστρατίου Θρασ. Ελευθεριάδη 
- Τεριάντ (ΝΠΔΔ) 

ΙΓ) Ταμείο Αρχαιολογικών Πόρων και Απαλλοτριώσεων 
(ΝΠΔΔ) 

Β. Πειθαρχικό Συμβούλιο Υπουργείου Πολιτισμού και 
Αθλητισμού τομέα Αθλητισμού, αρμόδιο για τις πειθαρ¬ 
χικές υποθέσεις: 

Όλων των πολιτικών υπαλλήλων, με σχέση εργασίας δη¬ 
μοσίου δικαίου, που υπάγονται στον Υπαλληλικό Κώδικα 
(άρθρο 2 του Ν. 3528/2007), όλων των κλάδων καθώς και 
των υπαλλήλων όλων των ειδικοτήτων, με σχέση εργασίας 
ιδιωτικού δικαίου της Γενικής Γραμματείας Αθλητισμού 
καθώς και των εποπτευόμενων αυτής φορέων (ΝΠΔΔ) 
ως εξής: 

Εθνικό Αθλητικό Κέντρο Νεότητας Αγίου Κοσμά 
Εθνικό Σκοπευτήριο Βύρωνα 
Εθνικά Αθλητικά Κέντρα Θεσσαλονίκης 
Εθνικό Στάδιο Καυτανζόγλειο Θεσσαλονίκης 
Εθνικού Αθλητικού Κέντρου Λάρισας 
Εθνικού Σταδίου Κομοτηνής «Πανθρακικού» 

Εθνικού Χιονοδρομικού Κέντρου Βασιλίτσας 
Εθνικού Χιονοδρομικού Κέντρου Σελίου 
Εθνικού Αθλητικού Κέντρου Κέρκυρας 
Εθνικού Αθλητικού Κέντρου Χανίων 
Εθνικού Αθλητικού Κέντρου Ηρακλείου 
Πανηπειρωτικού Εθνικού Αθλητικού Κέντρου Ιωαννίνων 
Παμπελοποννησιακού Εθνικού Αθλητικού Κέντρου Πα¬ 
τριόν 

Εθνικού Σταδίου Ναυπάκτου «Παπαχαραλάμπειου» 
Ελληνική Ολυμπιακή Επιτροπή (Ε.Ο.Ε.) 
φίλιπποςΈνωσις της Ελλάδος 
Εθνικό Αθλητικό Κέντρο Νεότητας Σίφνου 

Τα Πειθαρχικά Συμβούλια είναι τριμελή και αποτελού¬ 
νται από: 

α. Τον Πρόεδρο, ο οποίος είναι πάρεδρος του Ελε¬ 
γκτικού Συνεδρίου η εφέτης ή πρόεδρος πρωτοδικών ή 
πρωτόδικης των διοικητικών ή των πολιτικών δικαστηρίων 
ή αντιεισαγγελέας εφετών ή εισαγγελέας ή αντιεισαγ¬ 
γελέας πρωτοδικών με τον αναπληρωτή του, οι οποίοι 
υποδεικνύονται από τον πρόεδρο του οικείου δικαστηρίου 
ή από τον προϊστάμενο της οικείας εισαγγελίας. 

β.Ένα (1) μέλος, ο οποίος είναι πάρεδρος ή δικαστικός 
αντιπρόσωπος του Νομικού Συμβουλίου του Κράτους με 
τον αναπληρωτή του, οι οποίοι υποδεικνύονται από τον 
Πρόεδρο του Νομικού Συμβουλίου του Κράτους. 

γ.Ένα (1) μέλος, ο οποίος είναι μόνιμος υπάλληλος, προ¬ 
ϊστάμενος διεύθυνσης Υπουργείου, Αποκεντρωμένης Διοί¬ 
κησης, Περιφέρειας ή Ν.Π.Δ.Δ., με τον αναπληρωτή του, οι 
οποίοι δεν υπάγονται στην αρμοδιότητα του Υπουργείου 
Πολιτισμού και Αθλητισμού και υποδεικνύονται από τον 
Πρόεδρο του Δευτεροβάθμιου Πειθαρχικού Συμβουλίου 
ύστερα από κλήρωση σε δημόσια συνεδρίαση που γίνεται 
σύμφωνα με τη διαδικασία που προβλέπεται στην παρά¬ 
γραφο 9 του άρθρου 146Β του Ν. 3528/2007 και υπηρετούν 
στην έδρα του παρόντος πειθαρχικού συμβουλίου. 

Για τη διαδικασία ενώπιον των ανωτέρω πειθαρχικών 
συμβουλίων εφαρμόζονται αναλόγως οι διατάξεις των 
άρθρων 136,137,138,139 και 140 του Ν. 3528/2007. 

4. Τα αναπληρωματικά μέλη μετέχουν σε περίπτωση 
απουσίας ή κωλύματος των τακτικών μελών. 

5. Ο αναπληρωτής του προέδρου προεδρεύει σε περί¬ 
πτωση απουσίας ή κωλύματος του προέδρου. 

6. Ο υπάλληλος μπορεί να παρίσταται ενώπιον του πει¬ 
θαρχικού συμβουλίου που κρίνει πειθαρχική του υπόθεση 
αυτοπροσώπως ή με συμπαράσταση δικηγόρου ή μόνο 
δια δικηγόρου. 

7. Στο Πειθαρχικό Συμβούλιο ως εισηγητές ορίζονται, 
με πράξη του Προέδρου, μόνο μέλη αυτού, τακτικά ή 
αναπληρωματικά. Το Πειθαρχικό Συμβούλιο βρίσκεται σε 
απαρτία όταν είναι παρόντα και τα τρία μέλη του, τακτικά 
ή αναπληρωματικά. 

8. Η ψηφοφορία των μελών των συμβουλίων γίνεται 
κατά σειρά αντίστροφη από εκείνη της απόφασης ορι¬ 
σμού τους. Δεν επιτρέπεται η αποχή από την ψηφοφορία 
ή η λευκή ψήφος. 

9. Για όσα θέματα δεν ρυθμίζονται από την παρούσα 
ισχύουν αναλόγως οι διατάξεις περί συλλογικών οργάνων 
του Ν. 2690/1999 (ΦΕΚ 45 Α') 

10. Τα πειθαρχικά συμβούλια είναι υποχρεωμένα να ενη¬ 
μερώνουν σε τακτά χρονικά διαστήματα το Δευτεροβάθ¬ 
μιο Πειθαρχικό Συμβούλιο για την πορεία και την έκβαση 
των πειθαρχικών υποθέσεων, από την εισαγωγή τους σε 
αυτά μέχρι την έκδοση της πειθαρχικής απόφασης. 

11. Με απόφαση του Υπουργού Πολιτισμού και Αθλητι¬ 
σμού, καθορίζεται η εν γένει γραμματειακή υποστήριξη 
των Πειθαρχικών Συμβουλίων. 

12. Η θητεία των παρόντων Πειθαρχικών Συμβουλίων 
είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΑΣΟΥΛΑΣ 


Αριθμ. 5758/164311 (2) 

Τροποποίηση - συμπλήρωση της αριθμ. πρωτ. 280947/ 
1982/07.03.2008 (ΦΕΚ 393/Β72008) κοινής υπουργικής 
απόφασης με θέμα «Πρόγραμμα οικονομικών ενισχύσε¬ 
ων (Εξισωτική Αποζημίωση) σε εκτέλεση των Μέτρων 
211 και 212 του Αξονα 2 του Προγράμματος Αγροτικής 
Ανάπτυξης (ΠΑΑ) 2007-2013». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 παρ. 2 του Ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της ενω- 
σιακής και εθνικής νομοθεσίας στους τομείς των τροφί¬ 
μων, των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων» (ΦΕΚ 32/Α72014). 

β) Του άρθρου 90 του «Κώδικα Νομοθεσίας για την 
κυβέρνηση και τα κυβερνητικά όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α72005). 

γ) Του άρθρου 39 παρ. 10 του Ν. 2065/92 (ΦΕΚ 113/Α7 
1992) που αφορά την έγκριση οικονομικών ενισχύσεων από 
τους Υπουργούς Οικονομικών και Γεωργίας. 

δ) Των άρθρων 13-29 του Ν. 2637/98 (ΦΕΚ 200/Α71998) 
περί «Σύστασης Οργανισμού Πληρωμών κι Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.)», όπως ισχύει. 

ε) Του Ν. 3614/2007 (ΦΕΚ 267/Α72007) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013». 

στ) Του Ν.Δ. 131/1974 «Περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (ΦΕΚ 320/Α71974), όπως τροπο¬ 
ποιήθηκε με το Ν. 1409/1983 «τροποποίηση και συμπλή¬ 
ρωση των διατάξεων του Ν.Δ. 131/1974 περί παροχής οι¬ 
κονομικών ενισχύσεων εις την γεωργικήν, κτηνοτροφικήν, 
δασικήν και αλιευτικήν παραγωγήν και άλλες διατάξεις» 
(ΦΕΚ 199/Α71983), όπως τροποποιημένος ισχύει, και το 
Ν. 2512/1997, άρθρο 11 (ΦΕΚ 138/Α71997). 

ζ) Του άρθρου 28 του Ν. 2520/1997 (ΦΕΚ 173/Α71997), 
όπως ισχύει. 

η) Των παρ. 1 έως 5 της υποπαρ. 4 της παρ. ΙΑ του 
Ν. 4093/2012 «Εγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013 -2016 - Επείγοντα μέτρα 
εφαρμογής του Ν. 4046/2012 και του Μεσοπροθέσμου 
Πλαισίου Δημοσιονομικής Στρατηγικής 2013 - 2016». 

θ) Της υπ’ αριθμ. 282966/09-07-2007 κοινής απόφασης 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων «Εγκριση του Κανονι¬ 
σμού διαδικασίας πληρωμών του Ν.Π.Ι.Δ. με την επω¬ 
νυμία Ο.Π.Ε.Κ.Ε.Π.Ε. των ενισχύσεων που βαρύνουν τον 
ΕΛΕΓΕΠ» (ΦΕΚ 1205/Α72007). 

ι) Της υπ’ αριθμ. 394555/2000 (ΦΕΚ 1324/Β72000) κοινής 
απόφασης των Υπουργών Εσωτερικών, Δημοσίας Διοί¬ 
κησης και Αποκέντρωσης και Γ εωργίας «περί ανάθεσης 
άσκησης αρμοδιοτήτων του Ο.Π.Ε.Κ.Ε.Π.Ε στις Νομαρχια¬ 
κές Αυτοδιοικήσεις της χώρας». 

ια) Της υπ’ αριθμ. 271562/2002 απόφασης του υπουργού 
Γ εωργίας περί «Εγκρίσεως του Ο.Π.Ε.Κ.Ε.Π.Ε ως Οργανι¬ 
σμού Πληρωμής από 1.9.2002» (ΦΕΚ 1042/Β72002). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιβ) Του άρθρο 20 της υπ’ αριθμ. 262385/2010 κοινής από¬ 
φασης των Υπουργών Οικονομικών, Οικονομίας Ανταγω¬ 
νιστικότητας και Ναυτιλίας, Περιβάλλοντος Ενέργειας 
και Κλιματικής Αλλαγής και Αγροτικής Ανάπτυξης και 
Τροφίμων «Εφαρμογή του καθεστώτος της πολλαπλής 
συμμόρφωσης και λοιπά συμπληρωματικά μέτρα σε εκτέ¬ 
λεση του Κανονισμού (ΕΚ) 73/2009 και του κανονισμού 
1698/05 του Συμβουλίου.» (ΦΕΚ 509/Β72010). 

ιγ) Της με αριθμ. 8543/19.9.2008 απόφασης του Υπουρ¬ 
γού Αγροτικής Ανάπτυξης και Τροφίμων «Περί εκχώρηση 
αρμοδιοτήτων της ΕΥΔ ΠΑΑ στην ΕΥΔ ΕΠΑΑ» 

2. Τους Κανονισμούς: 

α) Καν(Ε.Κ.) αριθμ. 73/2009 του Συμβουλίου σχετικά με 
την θέσπιση κοινών κανόνων για τα καθεστώτα άμεσα 
στήριξης για τους γεωργούς στο πλαίσιο κοινής γεωρ¬ 
γικής πολιτικής και τη θέσπιση ορισμένων καθεστώτων 
στήριξης για τους γεωργούς για την τροποποίηση των 
κανονισμών ( ΕΚ ) αριθμ. 1290/2005, (ΕΚ) αριθμ. 247/2006, 
(ΕΚ) αριθμ. 378/2007 και για την κατάργηση του κανονι¬ 
σμού (ΕΚ) αριθμ. 1782/2003. 

β) Καν(ΕΚ) αριθμ. 1122/2009 της Επιτροπής σχετικά 
με την θέσπιση λεπτομερών διατάξεων εφαρμογής του 
Καν(ΕΚ) 73/2009 του Συμβουλίου όσον αφορά την πολ¬ 
λαπλή συμμόρφωση, την διαφοροποίηση και το ολοκλη¬ 
ρωμένο σύστημα διαχείρισης και ελέγχου, στο πλαίσιο 
των καθεστώτων άμεσης στήριξης για τους γεωργούς 
που προβλέπονται στον εν λόγω κανονισμό. 

γ) Καν(ΕΚ) αριθμ. 1121/2009 της Επιτροπής για τη θέσπι¬ 
ση λεπτομερών κανόνων εφαρμογής του Καν (ΕΚ) αριθ. 
73/2009 του Συμβουλίου όσον αφορά τα καθεστώτα 
στήριξης για τους γεωργούς που προβλέπονται στους 
τίτλους IV και V. 

δ) Καν(ΕΚ) αριθμ. 1290/2005 του Συμβουλίου της 21ης 
Ιουνίου 2005 για τη χρηματοδότηση της κοινής γεωργικής 
πολιτικής, όπως τροποποιημένος ισχύει. 

ε) Καν(ΕΚ) αριθμ. 1698/2005 του Συμβουλίου για τη 
στήριξη της αγροτικής ανάπτυξης από το ΕΓΤΑΑ, όπως 
τροποποιημένος ισχύει. 

στ) Καν(ΕΚ) αριθμ. 883/2006 της Επιτροπής σχετικά 
με τις λεπτομέρειες εφαρμογής του Καν. (ΕΚ) αριθμ. 
1290/2005 του Συμβουλίου σε ότι αφορά την τήρηση των 
λογαριασμών των οργανισμών πληρωμών τις δηλώσεις 
δαπανών κι εσόδων και τους όρους επιστροφής των δα¬ 
πανών στο πλαίσιο του Ευρωπαϊκού Γεωργικού Ταμείου 
Εγγυήσεων και του Ευρωπαϊκού Γεωργικού Ταμείου Αγρο¬ 
τικής Ανάπτυξης, όπως τροποποιημένος ισχύει. 

ζ) Καν(ΕΚ) αριθμ. 1310/2013 του Ευρωπαϊκού Κοινοβουλί¬ 
ου και του Συμβουλίου «σχετικά με τη θέσπιση ορισμένων 
μεταβατικών διατάξεων για τη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Αγροτικής 
Ανάπτυξης (ΕΓΤΑΑ) και την τροποποίηση του κανονισμού 
(ΕΕ) αριθ. 1305/2013 του Ευρωπαϊκού Κοινοβουλίου και 
του Συμβουλίου όσον αφορά τους πόρους και την κα¬ 
τανομή τους για το έτος 2014 και την τροποποίηση του 
κανονισμού (ΕΚ) αριθ. 73/2009 του Συμβουλίου και των 
κανονισμών (ΕΕ) αριθ. 1307/2013, (ΕΕ) αριθ. 1306/2013 και 
(ΕΕ) αριθ. 1308/2013 του Ευρωπαϊκού Κοινοβουλίου και 
του Συμβουλίου όσον αφορά την εφαρμογή τους κατά 
το έτος 2014». 

η) Καν(ΕΚ) αριθμ. 1405/2006 του Συμβουλίου σχετικά με 
τον καθορισμό ειδικών μέτρων για την γεωργία στα μικρά 
νησιά του Αιγαίου και την τροποποίηση του Κανονισμού 
(ΕΚ) αριθ. 1782/2003. 

θ) Καν(ΕΚ) αριθμ. 1974/2006 της Επιτροπής για τη θέ¬ 
σπιση λεπτομερών κανόνων εφαρμογής του Κανονισμού 
(ΕΚ) αριθμ. 1698/2005 του Συμβουλίου για τη στήριξη της 



02035603012140004 


αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ), όπως τροποποιημέ¬ 
νος ισχύει. 

ι) Καν(ΕΚ) αριθμ. 65/2011 της Επιτροπής για την θέσπιση 
λεπτομερών κανόνων εφαρμογής του κανονισμού αριθ. 
1698/2005 του συμβουλίου όσον αφορά την εφαρμογή 
διαδικασιών ελέγχου καθώς και την πολλαπλή συμμόρ¬ 
φωση σε σχέση με μέτρα στήριξης αγροτικής ανάπτυξης. 

3. Την αριθμ. Ε(2007) 6015|29-11-2007 απόφαση της επι¬ 
τροπής Ε.Κ. για την έγκριση του προγράμματος Αγροτικής 
Ανάπτυξης της Ελλάδας για την περίοδο προγρ/σμού 
2007-2013. 

4. Το π.δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 134). 

5. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ Β' 2105). 

7 Την αριθμ. πρωτ. 280947/1982/07.03.2008 (ΦΕΚ 393/ 
Β'/2008) κοινή απόφαση των Υπουργών Εσωτερικών, Οι¬ 
κονομικών και Αγροτικής Ανάπτυξης και Τροφίμων «Πρό¬ 
γραμμα οικονομικών ενισχύσεων (Εξισωτική Αποζημίωση) 
σε εκτέλεση των Μέτρων 211 και 212 του Άξονα 2 του 
Προγράμματος Αγροτικής Ανάπτυξης (ΠΑΑ) 2007-2013». 

8. Την Εισήγηση της Δ/νσης Προγραμματισμού και Γεωρ- 
γικών Διαρθρώσεων του Υπουργείου Αγροτικής Ανάπτυ¬ 
ξης και Τροφίμων για την εφαρμογή του Προγράμματος 
χορήγησης οικονομικών ενισχύσεων (α) στους γεωργούς 
ορεινών περιοχών για φυσικά μειονεκτήματα και (β) στους 
γεωργούς περιοχών με μειονεκτήματα εκτός των ορεινών 
περιοχών, σε εκτέλεση των Μέτρων 211 και 212 του Άξονα 2 
του Προγράμματος Αγροτικής Ανάπτυξης (ΠΑΑ) 2007-2013. 

9. Το αριθμ. πρωτ. 25001/8.12.2014 έγγραφο με την σύμ¬ 
φωνη γνώμη της ΕΥΕ ΠΑΑ - ΑΝΤΑΓΩΝΙΣΤΙΚΟΤΗΤΑ. 

10. Το αριθμ. πρωτ. 6407/8.12.2014 έγγραφο με την σύμ¬ 
φωνη γνώμη της ΕΥΔ ΠΑΑ 2007 - 2013. 

11. Το γεγονός ότι από την εφαρμογή των διατάξεων 
της παρούσας απόφασης προκαλείται επιπλέον δαπάνη 
130.000.000 ευρώ, αποφασίζουμε: 

Στο τέλος του άρθρου 19 της αριθ. πρωτ. 280947/1982/ 
7.3.2008 (ΦΕΚ 393/Β'/2008) απόφασης προστίθεται εδάφιο 
ως ακολούθως: 

«Για το έτος εφαρμογής 2014 η συνολική δαπάνη που θα 
προκύψει από την εφαρμογή των Μέτρων 211 και 212 για την 
πληρωμή των δικαιούχων του προγράμματος Εξισωτικής 
Αποζημίωσης του έτους αυτού ανέρχεται στο ποσό των 
130.000.000,00 €, και θα βαρύνει τη Σ.Α.Ε. 082/8 του προ¬ 
ϋπολογισμού του Προγράμματος Δημοσίων Επενδύσεων 
(Π.Δ.Ε.) του Υπουργείου Αγροτικής Ανάπτυξης και Τροφίμων. 

Το πρόγραμμα είναι συγχρηματοδοτούμενο και από 
την παραπάνω δαπάνη τα 100.854.000,00 € αποτελούν τη 
συνδρομή του Ε.Γ.Τ.Α.Α. τα δε 29.146.000,00 € αποτελούν 
την Εθνική συμμετοχή. 

Κατά τα λοιπά ισχύει η αριθ. πρωτ. 280947/1982/7.3.2008 
κοινή υπουργική απόφαση, όπως τροποποιημένη ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΣΚΡΕΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΚΑΡΑΣΜΑΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

